Οδηγίες για τις εγγραφές μαθητών στην Α΄ Τάξη Δημοτικού Σχολείου για το σχολικό έτος

2022-2023

27/02/2022

Λαμβάνοντας υπόψη το ΦΕΚ 4477 άρθρο 44 (τροποποίηση άρθρων 6,7,8 ΠΔ79/2017)σας ενημερώνουμε, ότι κατά το σχολικό έτος 2022-2023 στην Α´τάξη του Δημοτικού Σχολείου θα φοιτήσουν οι **μαθητές και οι μαθήτριες** που **γεννήθηκαν** από **1-1-2016 έως 31-12-2016.**

Οι εγγραφές θα πραγματοποιηθούν από **1-20 Μαρτίου 2022, καθημερινά 10:00 με 11:30 π.μ.** ή σε διαφορετική ώρα έπειτα από προσυνεννόηση με τη Δ/νση του σχολείου.

**ΔΙΚΑΙΟΛΟΓΗΤΙΚΑ ΕΓΓΡΑΦΩΝ**

1. **Υπεύθυνη Δήλωση** όπου αναγράφονται το επώνυμο μαθητή/τριας,  το όνομα μαθητή/τριας, το όνομα πατέρα και το  όνομα μητέρας και η  ημερομηνία γέννησης του μαθητή/τριας, ώστε να αναζητηθεί από το σχολείο το πιστοποιητικό γεννήσεως μέσω του Πληροφορικού Συστήματος myschool του ΥΠΑΙΘ (Φ.6/498/57863/Δ1/6-4-2016).
2. **Φωτοτυπία του Βιβλιαρίου Υγείας του Παιδιού** ή κατάθεση άλλου στοιχείου στο οποίο αποδεικνύεται ότι έγιναν τα προβλεπόμενα εμβόλια.
3. **Το Ατομικό Δελτίο Υγείας Μαθητή**, [**Α.Δ.Υ.Μ**](http://grafis.sch.gr/index.php/s/bbNXRvrkiA6eDSP/download)[**.**](http://grafis.sch.gr/index.php/s/bbNXRvrkiA6eDSP/download) σύμφωνα με τη [**με αρ. πρωτ. Φ.6/1094/80261/Δ1/20-5-2015**](https://6dim-vriliss.att.sch.gr/wp-content/uploads/2021/10/02.Egyklios.pdf)εγκύκλιο του ΥΠΠΕΘ.
4. **Πρόσφατη  βεβαίωση διεύθυνσης μονίμου κατοικίας ΑΠΟ ΤΗΝ ΕΦΟΡΙΑ**(εκδίδεται μέσω του TAXISnet)από το οποίο διαπιστώνεται η **διεύθυνση κατοικίας του μαθητή**, σύμφωνα με τα **όρια της σχολικής περιφέρειας***(άρθρο 5, ΠΔ 79/2017 (ΦΕΚ 109Α) όπως τροποποιήθηκε με το άρθρο 23 του ν. 4559/2018 (ΦΕΚ 142Α).* Η διεύθυνση της κατοικίας πρέπει να βρίσκεται στα όρια της σχολικής περιφέρειας. [**ΟΡΙΑ**](http://1dim-n-psych.att.sch.gr/?page_id=2362)
5. **Βεβαίωση Φοίτησης Νηπιαγωγείου** η οποία εκδίδεται  από το Νηπιαγωγείο στο οποίο φοιτά ο/η μαθητής /τρια.

**ΕΓΓΡΑΦΕΣ ΣΤΟ ΠΡΟΑΙΡΕΤΙΚΟ ΟΛΟΗΜΕΡΟ ΠΡΟΓΡΑΜΜΑ ΚΑΙ ΣΤΟ ΤΜΗΜΑ ΠΡΩΙΝΗΣ ΖΩΝΗΣ**

**α. Προϋποθέσεις εγγραφής στο προαιρετικό́ ολοήμερο πρόγραμμα**

Οι μαθητές της Α´ τάξης μπορούν να εγγράφονται στο προαιρετικό Ολοήμερο Πρόγραμμα κατόπιν σχετικής δήλωσης-αίτησης των γονέων τους.

[**ΕΝΤΥΠΟ ΑΙΤΗΣΗΣ -ΔΗΛΩΣΗΣ ΕΓΓΡΑΦΗΣ ΣΤΟ ΟΛΟΗΜΕΡΟ**](http://grafis.sch.gr/index.php/s/LfdNFNDzmCsszWk/download)

Στο Ολοήμερο Πρόγραμμα δύνανται να εγγράφονται οι μαθητές/τριες των οποίων **εργάζονται και οι δύο γονείς/κηδεμόνες**, προσκομίζοντας σχετική βεβαίωση του φορέα εργασίας τους **ή κάρτα ανεργίας,**στην περίπτωση που είναι άνεργοι.

Δικαίωμα εγγραφής στο ολοήμερο δίνεται και στην περίπτωση που προσκομίζεται βεβαίωση εργασίας από τον ένα γονέα/κηδεμόνα ή κάρτα ανεργίας από τον άλλο. Για τους αυτοαπασχολούμενους, ελεύθερους επαγγελματίες, αγρότες κτλ. αρκεί η προσκόμιση πρόσφατης βεβαίωσης του ασφαλιστικού τους φορέα ή το πιο πρόσφατο ειδοποιητήριο πληρωμής του τρέχοντος έτους ακόμα και αν δεν έχει εξοφληθεί.

**β. Προϋποθέσεις συμμετοχής μαθητών/τριών στο τμήμα Πρωινής Ζώνης (7:00-8:00):**

Στο τμήμα αυτό δικαίωμα συμμετοχής έχουν μαθητές/τριες οι οποίοι **είναι εγγεγραμμένοι/νες και φοιτούν στο ολοήμερο πρόγραμμα**. Ο ελάχιστος αριθμός για τη λειτουργία του τμήματος Πρωινής Ζώνης μαθητών/τριών είναι οι 10 μαθητές

**ΜΕΤΡΑ ΥΓΕΙΟΝΟΜΙΚΗΣ ΑΣΦΑΛΕΙΑΣ ΚΑΙ ΠΡΟΣΤΑΣΙΑΣ**

Επισημαίνεται ότι, κατά την περίοδο των εγγραφών, αποτελεί ευθύνη όλων μας η μέριμνα για την τήρηση των [απαιτούμενων μέτρων αποφυγής διασποράς του κορονοϊού](https://eody.gov.gr/covid-19-odigies-gia-ti-chrisi-maskas-apo-to-koino/?print=print), όπως αυτά έχουν ανακοινωθεί από τον Εθνικό Οργανισμό Δημόσιας Υγείας (Ε.Ο.Δ.Υ.).

Για **την είσοδο σας** στο σχολείο απαιτείται:

- η **χρήση προστατευτικής μάσκας**  και η **επίδειξη** **δήλωσης στην πλατφόρμα edupasss ως επισκέπτες του self-test που θα έχουν υποβληθεί, του πιστοποιητικού εμβολιασμού ή ανάρρωσης ή αρνητικού rapid test** 48ωρου ή αρνητικού **PCR** 72ωρου. Οι γονείς θα συνοδεύονται στο γραφείο της διεύθυνσης από τον φύλακα της σχολικής μονάδας.

Παρακαλούμε για την πιστή τήρηση των προτεινόμενων μέτρων και για την προσέλευση στο γραφείο της Δ/νσης του σχολείουτηρώντας σειρά προτεραιότητας για την ασφάλεια όλων.